Wilhelm Cuno

Wilhelm Carl Josef Cuno (Suhl, 1876ko uztailaren 2a - Aumühle, 1933ko urtarrilaren 3a) alemaniar politikari eta negozio-gizona izan zen. Alemaniako kantzilerra izan zen 1922tik 1923ra.

Zuzenbide ikasketak egin zituen Berlinen eta Heidelbergen eta ikasle anaitasun katoliko bateko kide izan zen. Ogasuneko funtzionarioa izan zen, eta Lehen Mundu Gerran Alemaniako armadari elikagaiak hornitzeaz arduratu zen. 1917an bere postua utzi eta Hapag ontzi-konpainia zuzendu zuen. Gerraostean, armistizioaren negoziazioetan aditu ekonomiko gisa parte hartu zuen.

1922ko azaroan kantziler izendatu zuten eta batez ere ekonomialari independenteek osatutako gobernua eratu zuen. Ruhren okupazio frantziarrari eta hiperinflazioari aurre egin behar zien. 1923ko maiatzean dimititu zuen, konfiantzazko boto bat galduta.

Turingiarrak
Alemaniako katolikoak
Alemaniako kantzilerrak